ΠΛΗΡΟΦΟΡΙΕΣ ΚΑΙ ΟΡΟΙ ΣΥΜΜΕΤΟΧΗΣ 

Πληροφορίες
1. Επανεγγραφές και νέες εγγραφές – αποκλειστικά μέσω της πλατφόρμας DEMOS365

· Οι επανεγγραφές για την εκπαιδευτική περίοδο 2026-2027 θα πραγματοποιηθούν από 14 Σεπτεμβρίου 2026 έως και 20  Σεπτεμβρίου 2026. Προτεραιότητα έχουν τα ήδη ενεργά μέλη των Καλλιτεχνικών Εργαστηρίων, προκειμένου να διασφαλίζεται η συνέχεια του κύκλου σπουδών και η απρόσκοπτη παρακολούθηση των μαθημάτων τους. Ως επανεγγραφές νοούνται τα μέλη που έχουν συμμετάσχει ενεργά στα    μαθήματα κατά τον τελευταίο μήνα λειτουργίας κάθε εργαστηρίου της προηγούμενης εκπαιδευτικής περιόδου ή έχουν εξοφλήσει τη συνδρομή του  τελευταίου μήνα λειτουργίας, ακόμη και εάν παρουσιάζουν απουσίες.

· Οι νέες εγγραφές  για την εκπαιδευτική περίοδο 2026-2027 θα πραγματοποιηθούν από 21 Σεπτεμβρίου 2026 έως και 27 Σεπτεμβρίου 2026 και αφορούν αποκλειστικά τις διαθέσιμες θέσεις που θα προκύψουν μετά την ολοκλήρωση της διαδικασίας των επανεγγραφών. Η κάλυψη των θέσεων θα γίνεται με σειρά χρονικής προτεραιότητας υποβολής των αιτήσεων.

· [bookmark: _Hlk233189068]Σε περίπτωση που δεν υπάρχουν διαθέσιμες θέσεις στο τμήμα που ενδιαφέρει τον/την αιτούντα/ούσα, παρέχεται η δυνατότητα υποβολής Αίτησης Εκδήλωσης Ενδιαφέροντος για το συγκεκριμένο τμήμα. Οι αιτήσεις αυτές θα αξιολογούνται σε περίπτωση δημιουργίας νέου τμήματος ή κένωσης θέσης κατά τη διάρκεια της εκπαιδευτικής περιόδου. 


2. Δωρεάν συμμετοχή 
Δωρεάν συμμετοχή σε ένα (1) καλλιτεχνικό πρόγραμμα δικαιούνται:
• Οι δικαιούχοι του Ελάχιστου Εγγυημένου Εισοδήματος (Ε.Ε.Ε.) και τα ανήλικα τέκνα τους, με την προσκόμιση πρόσφατης εγκριτικής απόφασης (τελευταίας εξάμηνης ανανέωσης).
• Οι δικαιούχοι του Επιδόματος Κοινωνικής Αλληλεγγύης Ανασφάλιστων Υπερηλίκων, με την προσκόμιση πρόσφατης εγκριτικής απόφασης.
• Τα άτομα με ποσοστό αναπηρίας άνω του 67% και τα ανήλικα τέκνα τους, με την προσκόμιση πρόσφατου πιστοποιητικού ΚΕ.Π.Α.
• Τα ανήλικα τέκνα οικογενειών στις οποίες και οι δύο γονείς είναι άνεργοι, με την προσκόμιση των σχετικών δικαιολογητικών (κάρτας ανεργίας ή αντίστοιχης βεβαίωσης ΟΑΕ∆ και 3μηνη βεβαίωση ανανέωσης).
• Οι μονογονεϊκές οικογένειες, όταν η γονική μέριμνα ασκείται αποκλειστικά από έναν γονέα, στις ακόλουθες περιπτώσεις:
α) Χηρεία, β) Ελεύθερη συμβίωση χωρίς σύμφωνο συμβίωσης, γ) Τέκνο γεννημένο εκτός γάμου, δ) Υιοθεσία τέκνου από έναν μόνο γονέα
Απαιτούμενα δικαιολογητικά:
· Πιστοποιητικό οικογενειακής κατάστασης πρόσφατης έκδοσης (για αλλοδαπούς επίσημα μεταφρασμένο στην ελληνική γλώσσα)
· Απόφαση ή άλλο δημόσιο έγγραφο από το οποίο προκύπτει η αποκλειστική άσκηση της γονικής μέριμνας από έναν γονέα 

Για την εφαρμογή των παραπάνω περιπτώσεων  δωρεάν συμμετοχής, οι ενδιαφερόμενοι υποχρεούνται να επισυνάπτουν κατά την υποβολή της ηλεκτρονικής αίτησης τα απαιτούμενα δικαιολογητικά. Εφόσον κάποιο δικαιολογητικό λήξει κατά τη διάρκεια της εκπαιδευτικής περιόδου, ο/η συμμετέχων/ουσα υποχρεούται να το ανανεώσει και να το υποβάλει ηλεκτρονικά μέσω της πλατφόρμας DEMOS365, ώστε να συνεχίσει να ισχύει το δικαίωμα δωρεάν συμμετοχής.

3. Εκπτώσεις στις συνδρομές
Έκπτωση 50% στη μηνιαία συνδρομή ενός (1) προγράμματος δικαιούνται:
• Οι άνεργοι με την προσκόμιση κάρτας ανεργίας ή αντίστοιχης βεβαίωσης ΟΑΕ∆ και 3μηνη βεβαίωση ανανέωσης.
• Οι τρίτεκνοι και πολύτεκνοι γονείς και τα ανήλικα τέκνα τους, με πιστοποιητικό οικογενειακής κατάστασης.
·  Οι φοιτητές δημοσίου φορέα τριτοβάθμιας εκπαίδευσης με την προσκόμιση φοιτητικής ταυτότητας (ακαδημαϊκής ταυτότητας) σε ισχύ ή, εφόσον αυτή δεν έχει ακόμη εκδοθεί, πρόσφατης βεβαίωσης φοίτησης από το οικείο Ίδρυμα.

· [bookmark: _Hlk233194957] Οι εργαζόμενοι του Δήμου Βύρωνα με την προσκόμιση βεβαίωσης εργασίας.
• Οι εθελοντές δασοπυροσβέστες .
Για την εφαρμογή των παραπάνω εκπτώσεων  οι ενδιαφερόμενοι υποχρεούνται να επισυνάπτουν κατά την υποβολή της ηλεκτρονικής αίτησης τα απαιτούμενα δικαιολογητικά. Εφόσον κάποιο δικαιολογητικό λήξει κατά τη διάρκεια της εκπαιδευτικής περιόδου, ο/η συμμετέχων/ουσα υποχρεούται να το ανανεώσει και να το υποβάλει ηλεκτρονικά μέσω της πλατφόρμας DEMOS365, ώστε να συνεχίσει να ισχύει το δικαίωμα έκπτωσης 
.Έκπτωση 10% στη μηνιαία συνδρομή ενός (1) προγράμματος δικαιούνται:
· Δύο (2) ή περισσότερα μέλη της ίδιας οικογένειας που συμμετέχουν σε προγράμματα. Η έκπτωση εφαρμόζεται στη συνδρομή του προγράμματος με το μεγαλύτερο αντίτιμο. 
Σε περίπτωση που κάποιο μέλος δικαιούται περισσότερες από μία εκπτώσεις, τότε επιλέγεται η πιο συμφέρουσα για τον / την δικαιούχο 

Εκπτώσεις λόγω προπληρωμής συνδρομών
· Παρέχεται μείωση 10% επί του συνολικού ποσού της συνδρομής σε περίπτωση
προεξόφλησης τετράμηνης συνδρομής, υπό την προϋπόθεση ότι η εξόφληση του συνολικού ποσού πραγματοποιείται εντός των πρώτων επτά (7) ημερολογιακών από την έγκριση της αίτησης.

· Παρέχεται μείωση 20% επί του συνολικού ποσού της συνδρομής σε περίπτωση προεξόφλησης οκτάμηνης συνδρομής, υπό την προϋπόθεση ότι η εξόφληση του συνολικού ποσού πραγματοποιείται εντός των πρώτων επτά (7) ημερολογιακών ημερών από την έγκριση της αίτησης

[bookmark: _Hlk233195329][bookmark: _Hlk239324821][bookmark: _GoBack]Όροι Συμμετοχής
1. Η οριστικοποίηση της εγγραφής πραγματοποιείται αποκλειστικά με την εμπρόθεσμη καταβολή της συνδρομής που επιλέγει το μέλος. Η καταβολή μπορεί να αφορά έναν (1) ή  τις διαθέσιμες επιλογές τετραμήνου ή οκταμήνου, και πραγματοποιείται εντός επτά (7) ημερολογιακών ημερών από την έγκριση της αίτησης.
2. Η εγκεκριμένη θέση στο τμήμα διατηρείται για επτά (7) ημερολογιακές ημέρες από την ημερομηνία έγκρισης της αίτησης. Εφόσον δεν ολοκληρωθεί η προβλεπόμενη πληρωμή εντός της ανωτέρω προθεσμίας, η θέση αποδεσμεύεται αυτοδικαίως και δύναται να διατεθεί σε άλλο ενδιαφερόμενο συμμετέχοντα. Σε περίπτωση μη εμπρόθεσμης καταβολής της μηνιαίας ή της περιοδικής συνδρομής (τετραμήνου ή οκταμήνου), ο Δήμος Βύρωνα διατηρεί το δικαίωμα διαγραφής του μέλους από το πρόγραμμα, με ταυτόχρονη αποδέσμευση της θέσης του για την κάλυψή της από άλλο ενδιαφερόμενο συμμετέχοντα. 
3. Η ανανέωση της μηνιαίας συνδρομής πραγματοποιείται υποχρεωτικά εντός των πρώτων επτά (7) ημερολογιακών ημερών κάθε μήνα. Αντίστοιχα, σε περίπτωση επιλογής τετράμηνης  συνδρομής, η εξόφληση του συνολικού ποσού πραγματοποιείται εφάπαξ και υποχρεωτικά εντός των πρώτων επτά (7) ημερολογιακών ημερών του μήνα έναρξης του αντίστοιχου τετραμήνου .
4. Η μηνιαία συνδρομή οφείλεται ανεξαρτήτως παρουσιών στο πρόγραμμα και καταβάλλεται για κάθε μήνα κατά τον οποίο η συμμετοχή του μέλους παραμένει ενεργή. 
5. Η υποβολή αίτησης συμμετοχής δεν συνεπάγεται αυτόματα αποδοχή της εγγραφής. Η αίτηση εξετάζεται από το Τμήμα Πολιτισμού, το οποίο ελέγχει τα δηλωθέντα στοιχεία και τα υποβληθέντα δικαιολογητικά και προχωρά στην έγκριση ή απόρριψή της.
6.  Σε περίπτωση που κάποιο μέλος δικαιούται περισσότερες από μία εκπτώσεις, τότε επιλέγεται η πιο συμφέρουσα για τον / την δικαιούχο.
7. Για την εφαρμογή των εκπτώσεων που χορηγούνται βάσει κοινωνικών κριτηρίων, καθώς και της δωρεάν συμμετοχής, απαιτείται η επισύναψη των αντίστοιχων δικαιολογητικών κατά την υποβολή της ηλεκτρονικής αίτησης. Η υποχρέωση αυτή δεν αφορά την έκπτωση 10% λόγω συμμετοχής δύο (2) ή περισσότερων μελών της ίδιας οικογένειας ούτε τις εκπτώσεις που παρέχονται λόγω επιλογής τετραμήνου ή οκταμήνου.
8. Επιστροφή καταβληθεισών συνδρομών δεν πραγματοποιείται, εκτός εάν συντρέχει υπαιτιότητα του Δήμου Βύρωνα. 
9. Μαθήματα που δεν πραγματοποιούνται με υπαιτιότητα του Δήμου ή του διδάσκοντα αναπληρώνονται σε ημερομηνία που ορίζεται από το Τμήμα Πολιτισμού. Απουσίες με υπαιτιότητα  των συμμετεχόντων για οποιοδήποτε λόγο δεν αναπληρώνονται και δεν συμψηφίζονται με τη συνδρομή.
10. Σε περίπτωση που μέλος επιθυμεί για οποιοδήποτε λόγο να διακόψει τη συμμετοχή του σε πρόγραμμα, οφείλει να υποβάλει ηλεκτρονικά αίτημα διακοπής μέσω της εφαρμογής DEMOS365, επιλέγοντας το εικονίδιο 🛇 στον πίνακα αιτήσεων του προσωπικού του προφίλ. Εφόσον δεν υποβληθεί αίτημα διακοπής, οι μηνιαίες χρεώσεις δημιουργούνται αυτόματα έως τη λήξη της εκπαιδευτικής περιόδου. 
11. Ο Δήμος Βύρωνα διατηρεί το δικαίωμα να μην λειτουργήσει τμήμα που δεν συγκεντρώνει τον ελάχιστο απαιτούμενο αριθμό συμμετεχόντων.
12. Για κάθε αίτηση θα ενημερώνεστε μέσω ηλεκτρονικού ταχυδρομείου, καθώς και από το προσωπικό σας περιβάλλον στην πλατφόρμα DEMOS, σχετικά με την εξέλιξη και την κατάσταση της.



